Kutijasas
Kutijasas (port. Cutias) arba Kutijas do Aragvaris (Cutias do Araguari, Cutias do Araguary) – miestas ir savivaldybė Brazilijos šiaurės rytuose, Amapos valstijoje, 105 km į šiaurės rytus nuo Makapos. Išsidėstęs dešiniajame Aragvario krante. Kelias link Makapos. Žemės ūkio rajono prekybinis centras (galvijai, kiaulės, kukurūzai, bananai, manijokai), verčiamasi žvejyba. Miestas garsėja kasmetiniu pirarukų karnavalu. Savivaldybės plotas – 2114 km², gyventojų skaičius – 6217 (2021 m.). Kita didesnė gyvenvietė: Gurupora.